
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 29P/11/2024 8724201186 15. 05. 2024 JUDr. Monika Heldáková ECLI:SK:OSPP:2024:8724201186.3
ROZSUDOK V MENE SLOVENSKEJ REPUBLIKY Okresný súd Poprad v konaní pred sudkyňou JUDr. Monikou Heldákovou v právnej veci manželky: A. B. C., nar. XX.XX.XXXX, právne zastúpenej: Advokátska kancelária FABIÁN, s.r.o., so sídlom Karpatská 3256/15, 058 01 Poprad a manžela: D. C., nar. XX.XX.XXXX, obaja trvale bytom E. F. XXXX/X, XXX XX C., na návrh manželky o rozvod manželstva a úpravu výkonu rodičovských práv a povinností na čas po rozvode k maloletým deťom: 1/ G. C., nar. XX.XX.XXXX a 2/ H. C., nar. XX.XX.XXXX, obe bytom ako rodičia, zastúpené procesným opatrovníkom Úradom práce, sociálnych vecí a rodiny Poprad, o návrhu manželky na rozvod manželstva a na úpravu výkonu rodičovských práv a povinností k maloletým deťom, takto rozhodol: I. Manželstvo manželky A. B. C., I. C., nar. XX.XX.XXXX a manžela D. C., nar. XX.XX.XXXX, uzavreté dňa 06.09.2003 v Dedinkách, zapísané v knihe manželstiev matričného úradu Dobšiná, vo zv. 7, ročník 2003, str. 169, por. č. 21, r o z v á d z a. II. Na čas po rozvode schvaľuje rodičovskú dohodu v tomto znení: Z v e r u j e maloleté deti: G. C., nar. XX.XX.XXXX a H. C., nar. XX.XX.XXXX do spoločnej osobnej starostlivosti oboch rodičov s tým, že obaja rodičia ich budú zastupovať a spravovať ich majetok. Počas trvania spoločnej osobnej starostlivosti rodičov sa výživné na mal. deti neurčuje. Styk mal. detí s rodičmi sa n e u p r a v u j e. III. Žiaden z účastníkov n e m á n á r o k na náhradu trov konania. odôvodnenie: 1. Podľa § 2 ods. 1 a 2 zákona č. 161/2015 Z. z. Civilného mimosporového poriadku v znení neskorších predpisov (ďalej len ,,CMP“) na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. Na účely tohto zákona sa pojmy žaloba, strana a spor vykladajú ako návrh na začatie konania, účastník konania (ďalej len „účastník“) a konanie podľa tohto zákona, ak z povahy veci nevyplýva inak. 2. Podľa § 221 písm. a) zákona č. 160/2015 Z. z. Civilného sporového poriadku v znení neskorších predpisov (ďalej len ,,CSP“) písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania.
3. S poukazom na vyššie citované zákonné ustanovenia písomné vyhotovenie rozsudku neobsahuje odôvodnenie, keďže rozsudok bol vyhlásený na pojednávaní za prítomnosti všetkých účastníkov, ktorí sa práva na podanie odvolania proti rozsudku písomne vzdali. Poučenie: Proti tomuto rozsudku v súlade s § 368 CSP v spojení s § 2 CMP nie je možné podať odvolanie, nakoľko sa účastníci konania práva podať odvolanie po vyhlásení rozsudku výslovne vzdali do zápisnice súdu. Manžel, ktorý pri uzavretí manželstva prijal priezvisko druhého manžela ako spoločné priezvisko, môže do troch mesiacov po právoplatnosti rozhodnutia o rozvode manželstva matričnému úradu oznámiť, že prijíma opäť svoje predošlé priezvisko. (§ 27 ods. 1 zákona č. 36/2005 Z. z. Zákona o rodine a o zmene a doplnení niektorých zákonov). Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa zákona č. 233/1995 Z. z. o súdnych exekútoroch a exekučnej činnosti. Ak povinný dobrovoľne nesplní, čo mu ukladá vykonateľné rozhodnutie, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému, oprávnený môže podať návrh na nariadenie súdneho výkonu rozhodnutia.

